Gw mau tau Isu kesihatan dan kematian dari Muhammad Ali. Jelasin dalam bahasa melayu

Pada Februari 2013, adik Muhammad Ali, Rahman Ali, mengatakan bahawa Muhammad tidak lagi dapat bercakap dan mungkin meninggal dunia dalam masa beberapa hari. Bagaiamanapun, anak perempuan Muhammad Ali, May May Ali, membalas khabar angin ini dan mengatakan bahawa beliau telah bercakap dengan bapanya melalui telefon pada pagi 3 Februari dan mendapati Muhammad Ali adalah sihat.

Pada 20 Disember, 2014, Ali telah dimasukkan ke hospital kerana mengalami kes pneumonia ringan. Ali sekali lagi dimasukkan ke hospital pada 15 Januari, 2015 kerana jangkitan salur kencing selepas tidak sedarkan diri di sebuah rumah tamu di Scottsdale, Arizona. Beliau kemudian dibenarkan keluar pada keesokan hari.

Ali telah dimasukkan ke hospital pada 2 Jun, 2016, kerana mengalami kesukaran untuk bernafas. Meskipun keadaan beliau pada awalnya dinyatakan sebagai "memuaskan", keadaan beliau semakin teruk dan meninggal dunia pada hari berikutnya, pada umur 74 tahun, disebabkan oleh kejutan septik.

Kematian Ali ditangisi di seluruh di dunia, dan jurucakap keluarga mengatakan bahawa keluarga Ali "sangat yakin bahawa Muhammad adalah seorang warganegara dunia … dan mereka tahu bahawa dunia bersedih akan kehilangan beliau." Datuk Bandar Louisville, Greg Fischer mengatakan, "meskipun Muhammad Ali dimiliki oleh dunia. Tetapi beliau hanya memiliki hanya sebuah kampung halaman."

Majlis pengebumian bermula di Louisville pada hari Khamis, 9 Jun dengan sembahyang jenazah di Freedom Hall di tapak Kentucky Exposition Center. Perarakan pengebumian melalui jalan-jalan di Louisville pada hari Jumaat, 10 Jun, yang tamat di Cave Hill Cemetery, di mana majlis pengebumian persendirian akan dilaksanakan. Sebuah majlis peringatan awam untuk Muhammad Ali dipinggir bandar Louisville, iaitu KFC Yum! Center telah dilakukan pada petang 10 Jun.